रॉबिन सिंह

रॉबिन सिंह () (जन्म के समय नाम रॉबिन्द्र रामनारायण सिंह) एक पूर्व भारतीय क्रिकेट खिलाड़ी है जो भारतीय क्रिकेट टीम के लिए वनडे क्रिकेट और साथ ही टेस्ट क्रिकेट मैच भी खेला करते थे। हालांकि इनका जन्म १४ सितम्बर १९६३ को भारत की बजाय प्रिंस टाउन ,त्रिनिदाद और टोबैगो में हुआ था। इन्होंने भारतीय क्रिकेट टीम के लिए १९८९ से लेकर २००१ तक कुल १ मात्र टेस्ट मैच और १३६ वनडे मैच खेले थे। जिसमें इन्होंने एक हरफनमौला खिलाड़ी की भूमिका निभाई थी। इसके बाद इन्होंने क्रिकेट में कोचिंग यानी प्रशिक्षक के तौर भी कैरियर बनाया और इंडियन प्रीमियर लीग के २०१० के आईपीएल में मुम्बई इंडियन्स की फ्रेंचाइज के कप्तान रहे थे। जबकि साथ में कैरिबियन प्रीमियर लीग में बारबाडोस ट्रिडेंट के २०१३ तक कोच के पद पर रहे थे। इन सबके अलावा इन्होंने आईपीएल में डेक्कन चार्जर्स के लिए भी कोचिंग की थी। ये अपने क्रिकेट कैरियर में हमेशा एक दम फिट और अच्छे रहे हैं।

व्यक्तिगत जीवन
इनका जन्म त्रिनिदाद राष्ट्र में १४ सितम्बर १९६३ में हुआ था इनके माता-पिता इंडो-त्रिनिदादियन है। लेकिन रॉबिन सिंह ने १९८४ में त्रिनिदाद को छोड़ दिया था और वो भारत आ गए थे यहाँ से उन्होंने मद्रास से मद्रास विश्वविद्यालय से शिक्षा ग्रहण की थी। अपनी शिक्षा के दौरान ही इन्होंने कई क्रिकेट क्लबों में क्रिकेट मैच खेले और यहीं से ये एक अच्छे क्रिकेट खिलाड़ी बन गए।

क्रिकेट कैरियर
इस प्रकार इन्होंने हमेशा अच्छा प्रदर्शन किया और इनका चयन रणजी ट्रॉफी १९८८ में तमिल नाडु की क्रिकेट टीम में हो गया जहाँ इन्होंने शानदार प्रदर्शन किया और तमिल नाडु उस रणजी ट्रॉफी को जीता था। साथ ही सिंह उस रणजी ट्रॉफी के सीजन में सबसे सफल बल्लेबाज साबित हुए थे। इस प्रकार इन्होंने रॉबिन सिंह धीरे-धीरे भारतीय नागरिक बन गए और इनका चयन भारतीय क्रिकेट टीम में हो गया जहाँ इन्हें १ टेस्ट मैच और १३६ वनडे मैचों में खेलने का मौका मिला। 

सन्दर्भ

श्रेणी:भारतीय क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:जीवित लोग
श्रेणी:1963 में जन्मे लोग
श्रेणी:हरफनमौला खिलाड़ी
श्रेणी:त्रिनिदाद के लोग